Sodba Splošnega sodišča (šesti senat) z dne 24. septembra 2019 – Yanukovych/Svet

(zadeva T‑300/18)

„Skupna zunanja in varnostna politika – Omejevalni ukrepi zaradi razmer v Ukrajini – Zamrznitev sredstev – Seznam oseb, subjektov in organov, za katere velja zamrznitev sredstev in gospodarskih virov – Ohranitev imena tožeče stranka na seznamu – Obveznost Sveta, da preveri, ali je bila odločba organa tretje države sprejeta ob upoštevanju pravice do obrambe in pravice do učinkovitega sodnega varstva“

1. Evropska unija – Sodni nadzor nad zakonitostjo aktov institucij – Omejevalni ukrepi zaradi razmer v Ukrajini – Zamrznitev sredstev oseb, odgovornih za odtujitev javnih sredstev, ter fizičnih ali pravnih oseb, subjektov ali organov, ki so z njimi povezani – Obseg nadzora (člen 275, drugi odstavek, PDEU; Listina Evropske unije o temeljnih pravicah, člen 47; Sklep Sveta (SZVP) 2018/333; Uredba Sveta 2018/326) (Glej točki 51 in 52.)

2. Skupna zunanja in varnostna politika – Omejevalni ukrepi zaradi razmer v Ukrajini – Sklep o zamrznitvi sredstev – Sprejetje ali ohranitev na podlagi sodnega postopka, ki ga vodijo organi tretje države v zvezi s protipravno prilastitvijo javnih sredstev – Dopustnost – Zahteva – Nacionalna odločba, sprejeta ob spoštovanju pravice do obrambe in pravice do učinkovitega sodnega varstva – Obveznost preverjanja, ki jo ima Svet – Obveznost obrazložitve – Obseg – Tretje države, ki so pristopile k Evropski konvenciji o človekovih pravicah – Nevplivanje (Sklep Sveta (SZVP) 2018/333; Uredba Sveta 2018/326) (Glej točke od 55 do 58, od 88 do 90, 94, 95 in od 101 do 103.)

3. Sodni postopek – Navajanje novih razlogov med postopkom – Pomanjkljiva obrazložitev – Tožbeni razlog, ki ga je mogoče navesti kadar koli med postopkom (Poslovnik Splošnega sodišča, člen 84) (Glej točki 65 in 66.)

4. Sodni postopek – Navajanje novih razlogov med postopkom – Razširitev predhodno navedenega razloga – Dopustnost (Poslovnik Splošnega sodišča, člen 84) (Glej točko 75.)

5. Sodni postopek – Navajanje novih razlogov med postopkom – Pogoji – Razlog, ki temelji na elementih, odkritih med postopkom – Nov pravni element – Sodna praksa, v kateri so navedena pojasnila, ki tožeči stranki ob vložitvi tožbe niso bila znana – Vključitev (Poslovnik Splošnega sodišča, člen 84) (Glej točke od 78 do 81.)

6. Pravo Evropske unije – Načela – Pravica do učinkovitega sodnega varstva – Spoštovanje razumnega roka – Omejevalni ukrepi zaradi razmer v Ukrajini – Sodni postopek v tretji državi, na katerem temelji odločitev o sprejetju omejevalnih ukrepov – Obveznost preveritve s strani sveta – Obseg (Listina Evropske unije o temeljnih pravicah, člen 47) (Glej točke od 97 do 100.)

Predmet

Predlog na podlagi člena 263 PDEU za razglasitev Sklepa Sveta (SZVP) 2018/333 z dne 5. marca 2018 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2018, L 63, str. 48) in Izvedbene uredbe Sveta (EU) 2018/326 z dne 5. marca 2018 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2018, L 63, str. 5) v delu, v katerem je bilo ime tožeče stranke ohranjeno na seznamu oseb, subjektov in organov, za katere veljajo omejevalni ukrepi.

Izrek

1. Sklep Sveta (SZVP) 2018/333 z dne 5. marca 2018 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini in Izvedbena uredba Sveta (EU) 2018/326 z dne 5. marca 2018 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini se razglasita za nična v delu, v katerem je bilo ime Viktorja Feodorovycha Yanukovycha ohranjeno na seznamu oseb, subjektov in organov, za katere veljajo omejevalni ukrepi.